Eksempel læringsaktiviteter 2

**Kompetansemål, muntlig B1:** *Deltakerne skal kunne samarbeide om oppgaver ved å invitere andre til å delta, bidra med innspill, spørre om hvorfor noen mener noe, og bekrefte en felles forståelse før en fortsetter*

**Kompetansemål, muntlig B2:** *Deltakerne skal kunne samarbeide om å løse oppgaver ved å diskutere ulike alternativer, kommentere andres innspill og komme med egne forsla*g

# Deltakernes ressurser, behov, erfaringer og framtidsplaner:

* behov for fellesskap, gjøre noe hyggelig sammen- knyttet opp mot verdensdagen for psykisk helse: Vi trenger hverandre #løftblikket#. Klassen ønsket å bli bedre kjent med hverandre, se hverandre og bruke hverandre som ressurser.
* interesse for Halloween i klassen
* Mange ressurser i deltakergruppa som kan settes i spill i planlegging av et arrangement
* behov for å forstå kulturelle markeringer og forventninger relatert til det, f.eks. knyttet til foreldrerollen
* bli kjent med kulturelle markeringer, gjøre dem til sine egne, skape tilhørighet
* mange med krigserfaringer, vekt på å møte temaet, “Halloween” med varsomhet

# Gjennomføring

* **Utgangspunkt**: Klassen hadde i forkant arbeidet med temaet folkehelse og livsmestring og blant annet vært på foredrag om psykisk helse i forbindelse med verdensdagen for psykisk helse #Løft blikket. Utgangspunktet for å lage festen, var at deltakerne ønsker en høstfest ettersom det nærmet seg Haloween, det blir mørkere og vi trenger å “løfte blikket” og se hverandre.
* **Økt 1:** Lærer foreslår en høstfest, men spesifiserer at dette er deltakernes fest. De står for organiseringen og alt er forankret i læreplanen. Kompetansemålet er også lagt inn i ukeplanen.
	+ **Brainstorming til innhold og organisering** av høstfest. Alle innspill ble notert på tavla. Med utgangspunkt i innspillene ble det bestemt at det skulle være grupper som organiserte 1) lek og underholdning,2 ) mat og 3) pynte/ledegruppe.
	+ **Gruppearbeid** hvor alle kommer med innspill til hva som kan gjøres i de ulike gruppene. Til neste gang skal deltakerne velge hvilke grupper de ønsker å være med i.



* **Økt 2 og 3**: Samarbeid rundt planleggingen av festen i gruppene: lek og underholdning, mat og pynte/ledegruppe.
	+ Alle bruker Google classroom og felles dokument i planleggingen. Dette gjør det mindre sårbart når noen er borte, all planlegging er dokumentert.
	+ Klassens Whatsapp gruppe blir brukt når det skal avtales om matvalg og innsamling av penger på Vipps. Lærer observerer gruppene når de arbeider og passer på å holde segi bakgrunnen og la deltakerne styre.
	+ Pynte- og ledegruppa:
		- Bestemmer pynt av klasserommet
		- Lager invitasjon til gjestene
		- En i gruppa ønsker velkommen.
		- De koordinerer arbeidet mellom gruppene: Hvem skal gjøre hva og når?
		- Lager dekorasjoner til festen



* + Mat- og drikkegruppe:
		- Budsjett: maks 50 kr. per deltaker (frivillig), organiserer innsamling av penger på vipps eller kontant
		- Organiserer avstemming over matalternativer i klassens Whatsapp gruppe
		- Fordeling av oppgaver
	+ Underholdningsgruppa:
		- Organiserer leker og underholdning
	+ **I etterkant av festen**:
		- Egenvurdering av måloppnåelse i Google skjemaer
		- Evaluering av gjennomføring i fokusgruppe.

# Lærerens erfaringer

**Verdi av læringsaktivitetene**

* Opplegget ga god mulighet til å observere og vurdere deltakeres språk i en autentisk situasjon over en periode.
* Deltakernes ressurser kom tydelige fram i samarbeidet rundt planlegging og i gjennomføringen av festen.
* Evaluering fra deltakerne gir læreren en tydelig tilbakemelding på at prosessen fungerte etter hensikten og var vel anvendt tid. Deltakerne brukte språkhandlingene i kompetansemålet aktivt i prosessen.
* Egenvurderingen bidrar til at deltakerne blir bevisste sin egen læringsprosess og hvordan de ligger an i forhold til å nå kompetansemål på B1/B2 muntlig.
* Klassen fikk erfare at det er effektivt å samskrive i felles dokumenter i planleggingsprosessen.

**Fallgruver**

* Det er sentralt at lærer er bevisst i forhold til å la deltakerne selv styre prosessen. Lærer bør holde seg i bakgrunnen, overlate “roret” til klassen.
* Fravær i løpet av perioden kan være uheldig for prosessen. Å samskrive i felles dokumenter gjør det mindre sårbart om deltakere er fraværende enkelte økter.